CELEX: 32015D2260
Language: lt
Date: 1449100800000
Title: 2015 m. gruodžio 3 d. Komisijos įgyvendinimo sprendimas (ES) 2015/2260, kuriuo panaikinamas Sprendimas 2008/630/EB dėl neatidėliotinų priemonių, taikomų vėžiagyviams, importuojamiems iš Bangladešo ir skirtiems vartoti žmonėms (pranešta dokumentu Nr. C(2015) 8472) (Tekstas svarbus EEE)

5.12.2015   
            
            
               LT
            
            
               Europos Sąjungos oficialusis leidinys
            
            
               L 321/58
            
         KOMISIJOS ĮGYVENDINIMO SPRENDIMAS (ES) 2015/2260
   2015 m. gruodžio 3 d.
   kuriuo panaikinamas Sprendimas 2008/630/EB dėl neatidėliotinų priemonių, taikomų vėžiagyviams, importuojamiems iš Bangladešo ir skirtiems vartoti žmonėms
   
      
         (pranešta dokumentu Nr. C(2015) 8472)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. sausio 28 d. Europos Parlamento ir Tarybos reglamento (EB) Nr. 178/2002, nustatančio maistui skirtų teisės aktų bendruosius principus ir reikalavimus, įsteigiančio Europos maisto saugos tarnybą ir nustatančio su maisto saugos klausimais susijusias procedūras (1), ypač jo 53 straipsnio 1 dalies b punkto ii papunktį;
   kadangi:
   
               (1)
            
            
               į Sąjungą iš Bangladešo importuojamuose ir žmonėms vartoti skirtuose vėžiagyviuose (toliau – produktai) nustačius veterinarinių vaistų ir neleidžiamų medžiagų liekanų buvo priimtas Komisijos sprendimas 2008/630/EB (2);
            
         
               (2)
            
            
               pagal Sprendimą 2008/630/EB valstybės narės turi leisti importuoti produktų siuntas į Sąjungą, jeigu prie jų pridedami analitinio tyrimo jų kilmės vietoje rezultatai, siekiant užtikrinti, kad produktai nekelia pavojaus žmonių sveikatai (toliau – analitinis tyrimas);
            
         
               (3)
            
            
               2015 m. balandžio 20 d. – balandžio 30 d. Bangladeše atliktas Komisijos auditas (3), siekiant įvertinti liekanų ir teršalų gyvuose gyvūnuose ir gyvūniniuose produktuose, įskaitant veterinarinius vaistus, kontrolę. Audito ataskaitoje padaryta išvada, kad liekanų akvakultūros produktuose kontrolės sistema teikia garantijas, lygiavertes nustatytosioms Sąjungos teisės aktuose;
            
         
               (4)
            
            
               reikalavimų neatitinkančių siuntų skaičius gerokai sumažėjo;
            
         
               (5)
            
            
               remiantis audito rezultatais ir tuo, kad reikalavimų neatitinkančių siuntų skaičius tėra labai nedidelis, atrodo esant nebūtina reikalauti, kad prie produktų, importuojamų į Sąjungą iš Bangladešo, būtų pridedami analitinių tyrimų rezultatai. Todėl Sprendimas 2008/630/EB turėtų būti panaikintas;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2008/630/EB panaikinamas.
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. gruodžio 3 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 31, 2002 2 1, p. 1.
   
      (2)  2008 m. liepos 24 d. Komisijos sprendimas 2008/630/EB dėl neatidėliotinų priemonių, taikomų vėžiagyviams, importuojamiems iš Bangladešo ir skirtiems vartoti žmonėms (OL L 205, 2008 8 1, p. 49).
   
      (3)  2015 m. balandžio 20 d. – balandžio 30 d. Bangladeše atlikto Komisijos audito, siekiant įvertinti liekanų ir teršalų gyvuose gyvūnuose ir gyvūniniuose produktuose, įskaitant veterinarinių vaistų kontrolę, galutinė ataskaita. DG (SANTE) 2015–7517 – MR.
   http://ec.europa.eu/food/fvo/audit_reports/details.cfm?rep_id=3501